KOMISIJOS SPRENDIMAS
2004 m. birželio 25 d.
iš dalies keičiantis Tarybos sprendimo 79/542/EEB dėl trečiųjų šalių, iš kurių valstybės narės leidžia importuoti šviežią mėsą, sąrašo II priedą
(pranešta dokumentu Nr. K(2004) 1954)
(Tekstas svarbus EEE)
(2004/542/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1972 m. gruodžio 12 d. Tarybos direktyvą 72/462/EEB dėl sveikatos ir veterinarinio patikrinimo problemų importuojant galvijus, avis, ožkas, kiaules ir šviežią mėsą arba mėsos gaminius iš trečiųjų šalių (1), ypač į jos 14 straipsnio 3 dalies c ir d punktus ir 15 straipsnį,
atsižvelgdama į 2002 m. gruodžio 16 d. Tarybos direktyvą 2002/99/EB, nustatančią gyvūnų sveikatos taisykles, reglamentuojančias žmonių vartojimui skirtų gyvūninės kilmės produktų gamybą, perdirbimą, paskirstymą ir importą (2), ypač į jos 8 straipsnio 1 ir 4 dalis,
kadangi:
(1)
1979 m. gruodžio 21 d. Tarybos sprendimas 79/542/EEB, pateikiantis trečiųjų šalių arba jų dalių sąrašą ir nustatantis gyvūnų sveikatos ir visuomenės sveikatos bei veterinarinio sertifikavimo reikalavimus importuojant iš trečiųjų šalių tam tikrus gyvus gyvūnus ir jų šviežią mėsą (3), buvo neseniai iš dalies pakeistas Komisijos sprendimu 2004/212/EB (4). Remiantis šiuo daliniu pakeitimu, nauji sveikatos sertifikatų pavyzdžiai įsigalios nuo 2004 m. gegužės 1 d.
(2)
1993 m. birželio 10 d. Komisijos sprendimas 93/402/EEB dėl gyvūnų sveikatos reikalavimų ir veterinarinio sertifikavimo importuojant šviežią mėsą iš Pietų Amerikos šalių (5) vis dar taikomas Argentinai, Brazilijai, Čilei, Kolumbijai, Paragvajui ir Urugvajui ir buvo iš dalies pakeistas 2003 m. spalio 20 d. Komisijos sprendimu 2003/758/EB, iš dalies pakeičiančiu Sprendimą 93/402/EEB (6), kuris pakeitė Argentinos suskirstymą rajonais; nuo 2004 m. gegužės 1 d. šis sprendimas bus panaikintas Sprendimu 2004/212/EB.
(3)
1999 m. balandžio 12 d. Komisijos sprendimas 1999/283/EB dėl gyvūnų sveikatos reikalavimų ir veterinarinio sertifikavimo importuojant šviežią mėsą iš tam tikrų Afrikos šalių (7) buvo iš dalies pakeistas 2003 m. liepos 31 d. Komisijos sprendimu 2003/571/EB (8), kuris pakeitė Svazilando suskirstymą rajonais; nuo 2004 m. gegužės 1 d. šis sprendimas bus panaikintas Sprendimu 2004/212/EB.
(4)
2000 m. rugsėjo 7 d. Komisijos sprendimas 2000/585/EB (9), pateikiantis trečiųjų šalių, iš kurių valstybės narės leidžia importuoti triušieną ir tam tikrą laukinių ir ūkiuose augintų laukinių gyvūnų mėsą, sąrašą ir nustatantis gyvūnų sveikatos ir visuomenės sveikatos bei veterinarinio sertifikavimo reikalavimus tokiam importui buvo iš dalies pakeistas Komisijos sprendimu 2004/245/EB (10), kuriuo buvo leista Islandijai eksportuoti ūkiuose auginamų ir laukinių porakanopių gyvūnų mėsą, išskyrus kiaulieną.
(5)
Todėl Tarybos sprendimas 79/542/EEB turi būti atnaujintas atsižvelgiant į suskirstymą rajonais ir sertifikavimo reikalavimus, kurie Argentinai yra nustatyti Sprendime 2003/758/EB, Svazilandui - Sprendime 2003/571/EB, Islandijai - Sprendime 2004/245/EB.
(6)
ISO kodai, susiję su Sprendimo 79/542/EEB II priedo 1 dalyje išvardintomis trečiomis šalimis, turėtų būti atnaujinti.
(7)
Reikėtų patikslinti, kad Sprendime 79/542/EEB nustatytus sertifikatų pavyzdžius reikia naudoti nepažeidžiant Bendrijos ir trečiųjų šalių susitarimuose numatytų specialių sertifikavimo reikalavimų.
(8)
Sprendimo 79/542/EEB II priedo 1 dalis turėtų būti atitinkamai iš dalies pakeista.
(9)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 79/542/EEB II priedo 1 dalis pakeičiama šio sprendimo priedo tekstu.
2 straipsnis
Šis sprendimas taikomas nuo 2004 m. gegužės 1 d.
3 straipsnis
Šis sprendimas skirtas valstybėms narėms.
Priimta Briuselyje, 2004 m. birželio 25 d.